cyanic-selkie/wikianc huggingface dataset:
ম্যাকবেথ (১৯১১-এর চলচ্চিত্র)
ম্যাকবেথ (ইংরেজি: Macbeth) হল ১৯১১ সালে মুক্তিপ্রাপ্ত একটি চলচ্চিত্র। ছবিটি নির্মিত হয়েছিল উইলিয়াম শেকসপিয়রের লেখা নাটক ম্যাকবেথ অবলম্বনে। এই ছবিটির কোনও প্রিন্টেরই আর অস্তিত্ব আছে বলে জানা যায় না। সেই যুগের অন্যান্য সকল ছবির মতো এই ছবিটিও ছিল একটি নির্বাক ও সাদাকালো চলচ্চিত্র। ছবির অন্তর্লিপি ছিল ইংরেজি ভাষায় এবং ছবিটি ছিল ১৪ মিনিটের চলচ্চিত্র। ছবিটি পরিচালনা করেন উইলিয়াম বার্কার। এই ছবিতে ম্যাকবেথ ও লেডি ম্যাকবেথের চরিত্রে অভিনয় করেন যথাক্রমে ফ্র্যাঙ্ক বেনসন ও কনস্ট্যান্স বেনসন। অন্য দু’টি চরিত্রে অভিনয় করেছিলেন মারে ক্যারিংটন ও গাই রথবোন।
দ্য তাশখন্দ ফাইলস
পটভূমি
একজন তরুণ সাংবাদিক, রাগিনী ফুলে, যার কেরিয়ার হুমকির মুখে পড়েছে এবং একটি স্কুপ খুঁজছেন একজন বেনামী তথ্যদাতার কাছ থেকে সাহায্য পান যা সরকারের বিশেষজ্ঞদের একটি প্যানেল গঠনের দিকে নিয়ে যায়, যার মধ্যে রাগিনীও রয়েছে, ভারতের মৃত্যুর সত্যতা তদন্ত করতে। প্রাক্তন প্রধানমন্ত্রী লাল বাহাদুর শাস্ত্রী । সংগৃহীত তথ্য যাচাই-বাছাই করা হয় এবং সত্য উদঘাটনের প্রয়াসে প্যানেল দ্বারা বিতর্ক করা হয়।
উৎপাদন
২০১৮ সালের জানুয়ারিতে ভারতের প্রথম "ক্রউড-সোর্সড" থ্রিলার হিসেবে ছবিটি ঘোষণা করা হয়েছিল। প্রধান ফটোগ্রাফি ২০১৮ সালের জানুয়ারিতে শুরু হয়েছিল।  ফেব্রুয়ারী ২০১৮ সালে তিনি তাসখন্দে লাল বাহাদুর শাস্ত্রীর রহস্যময় মৃত্যু সম্পর্কিত যেকোন তথ্য, বই, লিঙ্ক বা স্মৃতিকে জনসাধারণের কাছ থেকে আমন্ত্রণ জানিয়েছিলেন যাতে তিনি মৃত্যুকে ঘিরে 'দশক বছরের পুরনো রহস্য' সমাধান করতে সহায়তা করেন । ভারতের প্রাক্তন প্রধানমন্ত্রীর।  ফিল্মের জন্য উল্লেখ করা এবং উল্লেখ করা বইগুলির মধ্যে রয়েছে কে আর মালকানির রাজনৈতিক রহস্য, গ্রেগরি ডগলাসের কথোপকথন এবং ভাসিলি মিত্রোখিনের মিত্রোখিন আর্কাইভ ।
মার্কেটিং এবং রিলিজ
প্রথম পোস্টার ১৯ মার্চ ২০১৯ এ মুক্তি পায় এবং একই উপলক্ষে মুক্তির তারিখ ১২ এপ্রিল ২০১৯ হিসাবে ঘোষণা করা হয়েছিল।  ছবিটি একই সাথে ভিডিও অন ডিমান্ড পরিষেবা জি৫ তেও মুক্তি দেওয়া হয়েছিল। অগ্নিহোত্রী এই ফিল্মটিকে তার "স্বাধীন ভারতের আনটোল্ড স্টোরিস"-এর ট্রিলজির প্রথম কিস্তি বলে দাবি করেছেন, যার পরে দ্য কাশ্মীর ফাইলস (২০২২) এবং একটি আসন্ন ছবি দি দিল্লি ফাইলস ।
শাস্ত্রীকে কে মেরেছে?
শাস্ত্রী কে মেরেছে?: দ্য তাসখন্দ ফাইলস হল পরিচালক বিবেক অগ্নিহোত্রীর একটি নন-ফিকশন বই যা চলচ্চিত্রের জন্য তার গবেষণা সম্পর্কে এবং লাল বাহাদুর শাস্ত্রীর মৃত্যু সম্পর্কে বিভিন্ন তত্ত্বের রূপরেখা দেয় । এটি ২০২০ সালের আগস্টে ব্লুমসবারি ইন্ডিয়া দ্বারা প্রকাশিত হয়েছিল ।
দীক্ষাভূমি
thumb|right|250px|দীক্ষাভূমি, নাগপুর
দীক্ষাভূমি হল ভারতের নাগপুরে অবস্থিত বৌদ্ধ ধর্মের একটি পবিত্র সৌধ যেস্থানে ১৯৫৬ খ্রিস্টাব্দের ১৪ অক্টোবর বাবাসাহেব আম্বেডকর তার সহস্রাধিক অনুগামী সহ বৌদ্ধ ধর্মে দীক্ষিত হন।
জ্যাক অ্যালাব্যাস্টার
জন চ্যালোনার জ্যাক অ্যালাব্যাস্টার (Jack Alabaster; জন্ম: ১১ জুলাই, ১৯৩০) ইনভারকারগিল এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৭২ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৯৫৫-৫৬ মৌসুম থেকে ১৯৭১-৭২ মৌসুম পর্যন্ত জ্যাক অ্যালাব্যাস্টারে প্রথম-শ্রেণীর খেলোয়াড়ী জীবন চলমান ছিল। নিউজিল্যান্ডের অন্যতম সেরা লেগ ব্রেক বোলার হিসেবে চিত্রিত হয়ে আসছেন। এছাড়াও, কার্যকরী ব্যাটসম্যান হিসেবেও সুনাম কুড়িয়েছেন। প্রাদেশিক দল ওতাগোর প্রতিনিধিত্ব করেছেন। প্রায়শঃই কনিষ্ঠ ভ্রাতা ও অফস্পিন বোলার গ্রেন অ্যালাব্যাস্টারের সাথে ব্যাটিং জুটি গড়তে নামতেন।
১৯৫৬-৫৭ ও ১৯৫৭-৫৮ মৌসুমে সফলতম ঘরোয়া ক্রিকেটে অংশ নেন। তন্মধ্যে, ১৯৫৭-৫৮ মৌসুমে ১৮.০০ গড়ে ৩৬ উইকেট লাভ করেছিলেন। ডুনেডিনে অকল্যান্ডের বিপক্ষে ৪/৩৫ ও ৬/৪০ নিয়ে দলকে জয় এনে দেন। ওতাগো প্লাঙ্কেট শীল্ডের শিরোপা জয় করে। ১৯৬৮-৬৯ কিংবা ১৯৭০-৭১ মৌসুমে কোন প্রথম-শ্রেণীর খেলায় অংশ নেননি তিনি। তবে, ১৯৭১-৭২ মৌসুমে ১৪.৯৫ গড়ে ২২ উইকেট নিয়ে ওতাগো দলের প্লাঙ্কেট শীল্ডের শিরোপা জয়ে প্রভূতঃ ভূমিকা রাখেন।
আন্তর্জাতিক ক্রিকেট
সমগ্র খেলোয়াড়ী জীবনে একুশটি টেস্টে অংশগ্রহণ করেছেন জ্যাক অ্যালাব্যাস্টার। ১৩ অক্টোবর, ১৯৫৫ তারিখে করাচীতে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৯ মার্চ, ১৯৭২ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
কোন প্রথম-শ্রেণীর ক্রিকেট খেলার অভিজ্ঞতা লাভ করা ছাড়াই ১৯৫৫-৫৬ মৌসুমে নিউজিল্যান্ড দলের সদস্যরূপে পাকিস্তান ও ভারত গমনের সুযোগ পান। আট টেস্টের পাঁচটিতে অংশ নিয়ে মাত্র দুই উইকেট সংগ্রহে করতে পেরেছিলেন তিনি। তবে, বেঙ্গালোরে দক্ষিণ অঞ্চলের বিপক্ষে নিউজিল্যান্ড একাদশের সদস্যরূপে ২/৩০ ও ৫/৯৯ বোলিং পরিসংখ্যান গড়ে ইনিংস ব্যবধানে জয়লাভে প্রভূতঃ ভূমিকা রাখেন। ঐ মৌসুমের শেষদিকে অকল্যান্ডে সফরকারী ওয়েস্ট ইন্ডিজ দলের বিপক্ষে নিউজিল্যান্ডের প্রথমে টেস্ট বিজয়ী দলের সদস্য ছিলেন। ওয়েস্ট ইন্ডিজের সর্বনিম্ন টেস্ট রান ৭৭ রানে গুটিয়ে ফেলা ইনিংসে তিনি দুই উইকেট পেয়েছিলেন।
১৯৫৮ সালে ইংল্যান্ড গমনের জন্যে মনোনীত হন। শুরুরদিকের খেলাগুলোয় বেশ ভালো করেন। লিচেস্টারশায়ারের বিপক্ষে ৬/৩৭ ও ৫/৪৩ নিয়ে ইনিংস ব্যবধানে জয় এনে দেন। এজবাস্টনে সিরিজের প্রথমে টেস্টের প্রথম ইনিংসে ৪/৪৬ পান। তবে, দ্বিতীয় টেস্টের পর তাকে দলের বাইরে রাখা হয়। উইজডেনে মন্তব্যে করা হয় যে, বলকে তিনি খুব কমই বাঁক খাওয়াতে সক্ষমতা দেখিয়েছেন। কিন্তু বলে নিখুঁততা ও শূন্যে বল ফেলার ভিন্নতর প্রবণতায় ব্যাটসম্যানদেরকে বিভ্রান্তিতে ফেলেছিলেন।
দক্ষিণ আফ্রিকা গমন
১৯৫৯-৬০ ও ১৯৬০-৬১ মৌসুমে দূর্দান্ত খেলা উপহার দেয়ার পর ১৯৬১-৬২ মৌসুমে দক্ষিণ আফ্রিকা গমনের জন্যে মনোনীত হন। কেপটাউনে সিরিজের তৃতীয় টেস্টে খেলায় ব্যক্তিগত সেরা বোলিং পরিসংখ্যান গড়েন। ৭৫ ওভারে ১৮০ রান খরচায় ৮ উইকেট লাভ করেন তিনি। এরফলে তার দল বিদেশের মাটিতে প্রথম জয়ের সন্ধান পায় নিউজিল্যান্ড দল।
এছাড়াও পূর্ব লন্ডনে দক্ষিণ আফ্রিকান কোল্টস একাদশের বিপক্ষে প্রথম-শ্রেণীর ক্রিকেটে ব্যক্তিগত সেরা ৭/৪১ বোলিং পরিসংখ্যান গড়েন। পাশাপাশি, পঞ্চম টেস্টে চার উইকেট নিয়ে জন রিড ও নোয়েল ম্যাকগ্রিগরের সাথে নিউজিল্যান্ডের ঐতিহাসিক বিজয়ে ভূমিকা রেখেছিলেন। তাদের সাথে নিউজিল্যান্ডের প্রথম তিনটি টেস্ট বিজয়ে অংশীদার ছিলেন তিনি। এ সফরে ১৬টি প্রথম-শ্রেণীর খেলায় অংশ নিয়ে ৮৬ উইকেট দখল করেন। তন্মধ্যে, টেস্টগুলোয় ২৮.০৪ গড়ে ২২ উইকেট লাভে করেছিলেন তিনি। জিওফ্রে চেটল উইজডেনে ব্যক্ত করেন যে, ‘আমরা পূর্বেই অ্যালাব্যাস্টারের সেরা লেগ স্পিন বোলিং সম্পর্কে অবগত ছিলাম। প্রকৃতঃই তিনি আঙ্গুলের কারুকাজে দক্ষ ও দেশে তিনি অনেকগুলো বছর দাপুটে ভাব বজায় রেখেছেন।’
১৯৬২-৬৩ মৌসুমে ইংল্যান্ডের বিপক্ষে পাঁচ উইকেট লাভ করেন। কিন্তু পরবর্তী মৌসুমগুলোয় কিছুটা অনিয়মিত হয়ে পড়েন। ১৯৬৭-৬৮ মৌসুমে সবগুলো খেলায় অংশ নেন। সেরা ছন্দে ফিরে আসেন। ডুনেডিনে নর্দার্ন ডিস্ট্রিক্টসের বিপক্ষে ৫/৪৩ ও ৫/৭৯ পান। ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ সফররত ভারতীয় দলের বিপক্ষে চার টেস্ট নিয়ে গড়া সিরিজের সবকটিতেই অংশ নেন। ডুনেডিনের প্রথম টেস্টে ৩/৬৬ ও ৩/৪৮ পান। এছাড়াও, ১০ নম্বরে ব্যাটিংয়ে নেমে ব্যক্তিগত সর্বোচ্চ ৩৪ টেস্ট রান করেন। ক্রাইস্টচার্চে দ্বিতীয় টেস্টে একমাত্র নিউজিল্যান্ডীয় খেলোয়াড় হিসেবে দলের প্রথম চার টেস্ট বিজয়ের স্বাদ আস্বাধন করেন।
অবসর
৪১ বছর বয়সে ১৯৭২ সালের শুরুতে ওয়েস্ট ইন্ডিজ গমনের জন্য নিউজিল্যান্ড দলের সদস্যরূপে মনোনীত হন। কিংস্টনে জ্যামাইকার বিপক্ষে প্রথম খেলায় ৩৭ ওভারে ৫/১৩০ পান। সিরিজের প্রথম দুই টেস্টে খেলেন। কেবলমাত্র একটি উইকেটের সন্ধান পান। দ্বিতীয় টেস্টে গ্যারি সোবার্সকে বোল্ড করেন। এ সফর শেষে প্রথম-শ্রেণীর ক্রিকেটকে বিদেয় জানান জ্যাক অ্যালাব্যাস্টার।
১৯৫৪ থেকে ১৯৭৫ সময়কালে সাউথল্যান্ডের সদস্যরূপে হক কাপে খেলেন। ১৯৭৩-৭৪ মৌসুমে সাউথল্যান্ড চারটি প্রতিদ্বন্দ্বিতায় আহুত খেলায় সফলতার সাথে মোকাবেলা করে শিরোপা অক্ষত রাখেন। এ পর্যায়ে ৮.০২ গড়ে ৩৬ উইকেট পেয়েছিলেন তিনি।
ক্রিকেট খেলা থেকে অবসর গ্রহণের পর ১৯৮১ সালে ইনভারকারগিলের সাউথল্যান্ড বয়েজ হাই স্কুলে রেক্টরের দায়িত্ব পালন করেন। এরপূর্বে কিংসওয়েল হাইস্কুলের প্রিন্সিপাল ছিলেন। ষষ্ঠ গ্রেডে গণিত শেখাতেন তিনি। বর্তমানে তিনি আলেকজান্দ্রায় বসবাস করছেন।
মারভান আতাপাত্তু
মারভান স্যামসন আতাপাত্তু (මාවන් අතපත්තු; জন্ম: ২২ নভেম্বর, ১৯৭০) কালুতারায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার ও কোচ। উদ্বোধনী ব্যাটসম্যান হিসেবে তিনি শ্রীলঙ্কা ক্রিকেট দলে খেলেছেন। ডানহাতি ব্যাটিং ও লেগ স্পিন বোলিংয়ে দক্ষ আতাপাত্তু শ্রীলঙ্কা দলের অধিনায়কেরও দায়িত্ব পালন করেছেন তিনি।
প্রারম্ভিক জীবন
খ্রিস্টান ধর্মাবলম্বী মারভান আতাপাত্তুকে শ্রীলঙ্কার ক্রিকেট ইতিহাসে অন্যতম সঠিকমানের ব্যাটসম্যানরূপে গণ্য করা হয়ে থাকে। গলের মাহিন্দ কলেজে অধ্যয়ণকালীন সময়ে ক্রিকেটের সাথে জড়িয়ে পড়েন। সেখানে তার ক্রিকেট কোচ ছিলেন মেজর জি. ডব্লিউ. এস. ডি সিলভা। তারপর তিনি কলম্বোর আনন্দ কলেজে অধ্যয়ন করেন ও পি. ডব্লিউ. পেরেরা’র পরিচালনায় ক্রিকেট খেলা চালিয়ে যান। পেশাজীবি অ্যাকাউন্টেন্ট নেলুনি আতাপাত্তুকে বিয়ে করেন। তাদের সংসারে দুই কন্যা রয়েছে।
খেলোয়াড়ী জীবন
নভেম্বর, ১৯৯০ সালে বিংশতিতম জন্মদিনের পরপরই টেস্টে অভিষেক ঘটে আতাপাত্তুর। তার প্রথম ছয় ইনিংসেই তিনি শূন্য রানে আউট হন ও একটিতে মাত্র ১ রান সংগ্রহ করেন। কিন্তু পরবর্তীতে মাইক অ্যাথারটন, গ্রাহাম গুচ, লেন হাটন, সাঈদ আনোয়ার, ওয়াসিম আকরামের ন্যায় প্রমূখ ক্রিকেট প্রতিভাদের সাথে নিজেকেও সামিল করেন যারা টেস্ট অভিষেকেই শূন্য রান করেছিলেন। পরবর্তী ১১ ইনিংসে তার সর্বোচ্চ রান উঠে মাত্র ২৯। কিন্তু টেস্ট অভিষেকের ৭ বছর পর ১০ম টেস্টে ভারতের বিপক্ষে তিনি তার প্রথম সেঞ্চুরি হাঁকান। সমগ্র খেলোয়াড়ী জীবনে ২২ টেস্টে শূন্য রান ও ৪ বার জোড়া শূন্য পান। ২০০১ সালে কলম্বোতে অনুষ্ঠিত ২য় টেস্টে বাংলাদেশের বিপক্ষে মারভান আতাপাত্তু ও মাহেলা জয়াবর্ধনে এ দুইজন ব্যাটসম্যান টেস্ট ক্রিকেট থেকে রিটায়ার্ড আউট হয়ে উদাহরণের সূচনা করেন। ২০০৪ সালে জিম্বাবুয়ের বিপক্ষে অনুষ্ঠিত টেস্টে নিজস্ব সর্বোচ্চ ২৪৯ করেন। এসময় কুমার সাঙ্গাকারা’র সাথে দ্বিতীয় উইকেট জুটিতে ৪৩৮ রান সংগ্রহ করেছিলেন।
নাগপুরে ভারতের বিপক্ষে একদিনের আন্তর্জাতিকে অভিষিক্ত হন। এপ্রিল, ২০০৩ সালে শ্রীলঙ্কার একদিনের আন্তর্জাতিক দলের অধিনায়ক মনোনীত হন।
কোচিং
এপ্রিল, ২০১১ সালে বিশ্বকাপ শেষে আতাপাত্তু শ্রীলঙ্কার ব্যাটিং কোচ মনোনীত হন। অন্তর্বর্তীকালীন কোচ স্টুয়ার্ট ল, চম্পকা রামানায়েকে ও রুয়ান কালপেগের সাথে ইংল্যান্ড সফর করেন। দলের প্রধান কোচের দাবীদার থাকা স্বত্ত্বেও ২০১৩ সালে পল ফারব্রেসকে এ দায়িত্বভার অর্পণ করা হয়। এ সময় তিনি দলের সহকারী কোচের দায়িত্বে ছিলেন। ২০১৪ সালে অপ্রত্যাশিতভাবে ফারব্রেস চলে যান। ফলশ্রুতিতে দলের অন্তর্বর্তীকালীন কোচ নিযুক্ত হন তিনি। এ সময়ে ১৬ বছরের মধ্যে ২০১৪ সালে ইংল্যান্ড সফরে প্রথমবারের মতো ১-০ ব্যবধানে টেস্ট সিরিজ জয় পায়। সেপ্টেম্বর, ২০১৪ সালে আনুষ্ঠানিকভাবে দলের প্রধান কোচ হন যা স্থানীয় কোচ হিসেবে ১৫ বছরের মধ্যে প্রথম ছিল। সফরকারী ইংল্যান্ডের বিপক্ষে ৫-২ ব্যবধানে ওডিআই সিরিজ জয় একমাত্র স্বার্থকতা ছিল। কিন্তু পাকিস্তান ও ভারতের বিপক্ষে উপর্যুপরি টেস্ট সিরিজে পরাজয়ের পর সেপ্টেম্বর, ২০১৫ সালে পদত্যাগ করেন।
বাদামি গালওয়ালা ধনেশ
বাদামি গালওয়ালা ধনেশ (Bycanistes cylindricus) হল ধনেশ প্রজাতির একটা পাখি।
এদেরকে প্রধানত পাওয়া যায় কোত দিভোয়ার, ঘানা, গিনি, লাইবেরিয়া, সিয়েরা লিওন এবং টোগো।এদের প্রধান বাসস্থান হল উপক্রান্তীয় এবং ক্রান্তীয় আর্দ্র নিম্নভূমি চিরহরিৎ বনাঞ্চল এবং ব্যাপকভাবে পতিত প্রাক্তন অরণ্য। এরা বাসস্থান হারানোর দ্বারা বিপন্ন।
১১৪০
১১৪০ গ্রেগরীয় বর্ষপঞ্জির একটি অধিবর্ষ।
আল সাফা ফুটবল ক্লাব
আল সাফা ফুটবল ক্লাব (نادي الصفا, Al Safa FC; সাধারণত আল সাফা এফসি এবং সংক্ষেপে আল সাফা নামে পরিচিত) হচ্ছে সাফওয়া শহর ভিত্তিক একটি সৌদি পেশাদার ফুটবল ক্লাব। এই ক্লাবটি বর্তমানে সৌদি আরবের দ্বিতীয় স্তরের ফুটবল লিগ সৌদি প্রথম বিভাগ লিগে প্রতিযোগিতা করে। ১৯৪৭ সালের ১লা জানুয়ারি তারিখে ক্লাবটি প্রতিষ্ঠিত হয়েছে। ৩,৫০০ ধারণক্ষমতাবিশিষ্ট আল সাফা ক্লাব স্টেডিয়ামে সাফা নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন তিউনিসীয় সাবেক ফুটবল খেলোয়াড় রামজি জারমুদ এবং সভাপতির দায়িত্ব পালন করছেন সামির মুহাম্মদ আল নাসির।
হাবিয়াব আল আহমদ, মুসা আব্বাস, আহমদ বুয়াবিদ, ইমাদ মুহাম্মদ আল তারুতি এবং খালিদ আল নাজরানির মতো খেলোয়াড়গণ আল সাফার জার্সি গায়ে মাঠ কাঁপিয়েছেন।
পেশী
পেশী (বানানভেদে পেশি) (Muscle) হলো প্রাণীদেহের বিশেষ এক ধরনের নরম কিন্তু স্থিতিস্থাপক কলা যার উদ্দেশ্য প্রাণীর নড়ন, চলন ও বলপ্রয়োগে সহায়তা করা। প্রাণীদেহের অভ্যন্তরেও পেশীসমূহ অনেক গুরুত্বপূর্ণ কাজ পালন করে, যেমন হৃৎপিণ্ডের সংকোচন-প্রসারণ, পৌষ্টিকনালীর ভেতর দিয়ে খাদ্য পরিবহন, ইত্যাদি। ভ্রূণীয় মেসোডার্ম থেকে তৈরি সংকোচন প্রসারণশীল বিশেষ ধরনের দেহকলাকে পেশীকলা বলে।
প্রাণীদেহে পেশীকলা সংকোচন এবং প্রসারণের মাধ্যমে কাজ করে। পেশীকোষগুলোর ভিতরে অ্যাকটিন ও মায়োসিন নামের প্রোটিনশৃঙ্খল থাকে যেগুলি একে অপরের সাথে ঘেঁষে পিছলে যেতে পারে। ফলে পেশীকোষগুলির দৈর্ঘ্য ও আকার উভয়েরই পরিবর্তন সম্ভব হয়।
সবার দেহেই সমপরিমাণ পেশীতন্তু থাকে। কারও পেশীর আকার যদি বড় হয়, তাহলে তার দেহে পেশীতন্তুগুলোর সংখ্যা বেশি নয়, বরং প্রতিটি পেশীতন্তু আকারে বড়।
পেশীর প্রকারভেদ ও গঠন
মানবদেহে পেশী প্রধানত ৩ প্রকার। এগুলি হল ঐচ্ছিক পেশী, মসৃণ পেশী এবং হৃদপেশী।
কঙ্কাল পেশীগুলি দেহের কঙ্কাল তথা অস্থির সাথে অস্থিসন্ধির মাধ্যমে সংযুক্ত থাকে। যেহেতু আমরা কঙ্কাল পেশীগুলির নড়াচড়া আমাদের ইচ্ছানুযায়ী নিয়ন্ত্রণ করতে পারি, তাই এগুলিকে ঐচ্ছিক পেশীও বলা হয়। পেশীগুলির দেখতে ডোরাকাটা বলে এগুলিকে রেখাঙ্কিত পেশীও বলা হয়। কঙ্কাল পেশীগুলি আমাদেরকে হাঁটতে, থেমে যেতে এবং কোনও কিছু ওঠাতে সহায়তা করে। কঙ্কাল পেশীগুলি দুই ধরনের হয়। দ্রুত স্পন্দনশীল পেশী ও ধীর স্পন্দনশীল পেশী। দ্রুত স্পন্দন পেশীগুলি দ্রুত সাড়া দেয় ও দ্রুত নড়াচড়া করতে পারে, কিন্তু এগুলি অল্প সময়েই ক্লান্ত হয়ে যায়। যেমন পায়ের পেশীগুলি দ্রুত স্পন্দন পেশী, তাই আমরা দীর্ঘ সময় ধরে বারবার লাফ দিতে পারি না। এর বিপরীতে ধীর স্পন্দন পেশীগুলি অপেক্ষাকৃত অনেক ধীরে নড়াচড়া করে, কিন্তু এগুলি ক্লান্ত হতেও অনেক বেশি সময় নেয়। যেমন, হাতের বা কব্জির পেশীগুলি ধীর স্পন্দন পেশী, তাই আমরা বহুক্ষণ ধরে কলম দিয়ে লিখতে পারি।
মসৃণ পেশীগুলি অন্ননালী, পাকস্থলী, অন্ত্র, শ্বাসনালি, মূত্রথলী, মূত্রনালী, রক্তনালী, এবং অন্যান্য অভ্যন্তরীণ অঙ্গের দেয়ালে বা আস্তরণে অবস্থান করে। এগুলি সচেতন জ্ঞান ছাড়াই নিজে নিজে সংকুচিত-প্রসারিত হয়। তাই এগুলি অনৈচ্ছিক পেশী, অর্থাৎ এগুলিকে আমরা নিয়ন্ত্রণ করতে পারি না। যেমন, আমরা শত চেষ্টা করলেও পাকস্থলীকে দ্রুত বা আস্তে খাবার হজম করার নির্দেশ দিতে পারি না।
পেশী টিস্যু এই তিন প্রকারের তাদের কাঠামোগত বৈশিষ্ট্য আছে। যাইহোক, এক ধরনের কাঠামোকে একই রকম প্যাটার্নের সেল ডিভাইস চিহ্নিত করতে পারেন।
প্রথমত, এটা একটি দীর্ঘায়িত আকৃতি (কখনও কখনও আপ থেকে 14 সেমি) হয়, যে, সমগ্র পেশীবহুল শরীর বরাবর প্রসারিত করে। দ্বিতীয়ত, এটা মাল্টি-কোর, কারণ এই কোষ সবচেয়ে নিবিড় প্রোটিন সংশ্লেষণ প্রক্রিয়া এগিয়ে যাওয়া, গঠন এবং এটিপি অণু পচানি।
Actin এবং myosin - এর মধ্যেও যে তার কোষ myofibrils ধারণ বিশেষত পেশী টিস্যু গঠন দুই প্রোটিন গঠিত beams। সংকোচনক্ষমতা - তারা এই কাঠামো প্রধান বৈশিষ্ট্য প্রদান। প্রতিটি থ্রেড মত মূল্যহীন জিনিস আরো একটি আলো এবং অন্ধকার যেমন মাইক্রোস্কোপ অধীনে প্রোফাইল ব্যান্ড অন্তর্ভুক্ত করা হয়েছে। এই প্রোটিন অণু হয়, সুতা ভালো কিছু সৃষ্টি। অন্ধকার - Actin একটি উজ্জ্বল এবং myosin ফর্ম।
পেশী টিস্যু বৈশিষ্ট্য
ফাইবার থোকায় থোকায় বা symplasts - যে তাদের সেল (myocytes) কোনো ধরনের প্রোপার্টি পেশী টিস্যু একটি সম্পূর্ণ ক্লাস্টারের গঠন করে। তাদের প্রত্যেকটি ভিতরে পূর্ণসংখ্যা উপর রেখাযুক্ত হয় fibrils সঞ্চয়ন, যখন মিনিট গঠন নিজেই উপরে উল্লিখিত প্রোটিন নিয়ে গঠিত। আমরা যদি প্রক্রিয়া প্রতীকী গঠন বিবেচনা, এটি একটি matryoshka মত দেখা যাচ্ছে, - আরো অনেক কিছুর জন্য কম, ইত্যাদি পর্যন্ত খুব ফাইবার থোকায় থোকায় মিলিত সামগ্রিক কাঠামো আলগা যোজক কলা - পেশী টিস্যু একটি নির্দিষ্ট প্রকার।
সেল অভ্যন্তরীণ পরিবেশ, অর্থাৎ, একটি protoplast, শরীর অন্য কোন একই কাঠামোগত উপাদান সব সেইসাথে রয়েছে। পার্থক্য - নিউক্লিয়াস একটি পরিমাণ এবং তাদের সজ্জাতে ফাইবার কেন্দ্রে নয়, এবং পেরিফেরাল অংশে। এছাড়াও যে বিভাগে কোর জিনগত উপাদান কারণে নয়, এবং বিশেষ কোষ কারণে উপগ্রহের নাম জন্মদান। তারা myocyte ঝিল্লি অংশ এবং সক্রিয়ভাবে পুনর্জন্ম ফাংশন সঞ্চালন - টিস্যু অখণ্ডতা পুনঃস্থাপন।
টেক্সাস পার্ক রোড ২
টেক্সাস পার্ক রোড ২ (PR 2) একটি সড়ক যা ক্যাডো লেক স্টেট পার্ক থেকে খামার হয়ে মর্কেট রোড ২১৯৮ (এফএম ২১৯৮) পর্যন্ত বিস্তৃত। পার্ক রোড ২ যুক্তরাষ্ট্রের টেক্সাস অঙ্গরাজ্যের উত্তরপূর্বাঞ্চলীয় অঞ্চলে, হ্যারিসন কাউন্টি এলাকায় অবস্থিত। বেসামরিক রক্ষনাবেক্ষন কর্পোরেশন ১৯৩০-এর দশকে সড়কটি নির্মাণ করে, এবং ১৯৩৯ সালে এটি তালিকাভুক্ত হয়। পার্কের ভিতরে অধিকাংশ প্রধান সড়ক পিআর ২ ঠিকানা ব্যবহার করে। পিআর ২ একটি অখণ্ড, দুই লেনের, বাঁধানো রাস্তা যা এর দক্ষিণ প্রান্তে এফএম ২১৯৮-এর সঙ্গে সংযোগের মাধ্যমে শুরু হয়েছে। মহাসড়কটি পার্কের সদর ভবনের চারপাশে অতিক্রম করে ক্যাডো লেক স্টেট পার্কের উত্তর দিকে এগিয়ে গেছে এবং কেবিন সাইট পর্যন্ত বিস্তৃত হয়েছে। সড়কটি কেবিন সাইট অতিক্রম করে উত্তর দিকে অগ্রসর হয়ে একটি বৃহৎ লুপে বিভক্ত হয়ে গেছে। সড়কটি একটি লুপের শুরুতে খাড়া ঢাল বেয়ে নিচে নেমে যাবার পূর্বে একটি স'মিল পুকুরের পাশ অতিক্রম করেছে এবং সেখানে একটি ছোট পর্কিং লটের ব্যবস্থা রয়েছে। এছাড়াও পিআর ২ সড়কের সঙ্গে তিনটি ছোট সড়ক যুক্ত রয়েছে যা প্রধান ক্যাম্প ক্ষেত্র যাবার সুব্যবস্থা করে দেয়।
পথের বিবরণ
thumb|right|পিআর ২-এর পাশাপাশি ক্যাডো লেক স্টেট পার্কের প্রবেশপথ
ইতিহাস
১৯২৭ সালে, ক্যাডো লেকের নিকটবর্তী জমির ছোট অংশ একটি পাবলিক পার্ক তৈরি করার জন্য দান করা হয়েছিল। ১৯২৯ সালে, এবং পরবর্তীতে ১৯৩১ সালে ক্যাডো লেক এবং তার পার্শ্ববর্তী এলাকার কিছু অংশ রাষ্ট্রীয় উদ্যানে পরিণত করতে টেক্সাস রাজ্যের দ্বারা মনোনীত হয়েছে। ১৯৩৩ এবং ১৯৩৭ সালের মধ্যে, বেসামরিক রক্ষোণাবেক্ষণ কর্পোরেশন (সিসিসি) পার্কটি পুননির্মাণ করে এবং এর বিভিন্ন কাঠামো তৈরি করে। ন্যাশনাল পার্ক সার্ভিস দায়িত্বপ্রাপ্ত ল্যান্ডস্কেপ ডিজাইনার জো ডব্লিউ ওয়েস্টব্রুক এবং ফ্রেড আর. কার্পেন্টার, পাশাপাশি অন্যান্যরা পার্কের সড়ক ব্যবস্থার নকশা প্রনয়ন করেন। ২২ সেপ্টেম্বর, ১৯৩৭ সালে স্টেট হাইওয়ে কমিশন রাজ্য রাজপথ ব্যবস্থার অংশ হিসাবে কিছু পার্ক রাস্তা অন্তর্ভুক্ত করার বিষয়ে রাজ্যের পার্ক বোর্ডের অনুরোধে তদন্ত চালায় এবং এরপরে হাইওয়ে কমিশন এই রাস্তাগুলির রক্ষণাবেক্ষণের দায়িত্ব গ্রহণ করবে। হাইওয়ে কমিশন আটটি রাজ্য পার্কের রাস্তা কডডো লেক স্টেট পার্কের পার্ক রোডের সহ রাজ্য ব্যবস্থায় আসল পার্কের রাস্তা হিসাবে গ্রহণ করেছে। সেপ্টেম্বর ২৬, ১৯৩৯ সালে, পার্কের অভ্যন্তরে আনুমানিক  সড়ক পিআর ২ হিসেবে নকশা করা হয়। আগস্ট ১৫, ১৯৬৮ সালে, পার্ক সীমানার বোট-লঞ্চ রাম্প থেকে একটি সংক্ষিপ্ত সড়ক পিআর ২ থেকে অপসারণ করা হয়েছে, যা আনুমানিক  মাইল পথ সংক্ষেপিত করে।
টেলেলকা মসজিদ
টেলেলকা মসজিদ বা ইব্রাহিম পাশা মসজিদ হলো বেরাত, আলবেনিয়ার একটি ঐতিহাসিক উসমানীয় মসজিদ।
এনভার হোক্সার কমিউনিস্ট একনায়কতন্ত্রের সময়, ইব্রাহিম পাশা মসজিদটির মিনারটি ধ্বংস করে দেওয়া হয় এবং ভবনটি একটি কাঠের কারখানায় পরিণত করা হয়। এটি সীসা মসজিদ এবং রাজা মসজিদের ঠিক মাঝখানে অবস্থিত।
মসজিদটি এখনও কাঠের কারখানা হিসাবে ব্যবহৃত হয়। যে ব্যক্তি এটি ব্যবহার করেছিল তাকে আলবেনিয়ার মুসলিম সম্প্রদায়ের (কেএমএসএইচ) এর অন্তর্ভুক্ত মুফতিয়াতে থেকে ভাড়া দেওয়া হয়েছিল।
অশোকনগর রোড রেলওয়ে স্টেশন
অবস্থান
স্টেশনটি সমুদ্র সমতল থেকে প্রায় ৯ মিটার উচুতে অবস্থিত।
স্টেশনটি অশোকনগর কল্যাণগড় পৌরসভার অন্তর্গত।ওই স্টেশনটির পূর্ববর্তী স্টেশন হল গুমা ও পরবর্তী স্টেশন হল হাবরা রেলওয়ে স্টেশন।স্টেশনটি বৃহত্তর হাবরা বা হাবরা নগর বা হাবরা শহরপুঞ্জের অন্তর্গত।
বৈদ্যুতীকরণ
অশোকনগর রোড রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৭২ সালে এই রেলপথে বৈদ্যুতীকরণের কাজ সম্পূর্ণ হয়েছিল।
মনোহরপুর ইউনিয়ন, মণিরামপুর
মনোহরপুর ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত মণিরামপুর উপজেলার একটি প্রশাসনিক এলাকা।
মাইকেল স্টুয়ার্ট ব্রাউন
মাইকেল স্টুয়ার্ট ব্রাউন একজন মার্কিন জিনবিজ্ঞানী। তিনি ১৯৮৫ সালে চিকিৎসাবিজ্ঞানে নোবেল পুরস্কার অর্জন করেন।
জীবনী
ব্রাউন ১৯৬২ সালে পেন্সিলভানিয়া বিশ্ববিদ্যালয় থেকে গ্র্যাজুয়েট হন এবং ১৯৬৬ সালে পেন্সিলভানিয়া বিশ্ববিদ্যালয়ের স্কুল অব মেডিসিন থেকে ডক্টর অব মেডিসিন ডিগ্রি অর্জন করেন। ১৯৮৮ সালে তিনি ন্যাশনাল মেডেল অব সায়েন্স অর্জন করেন।
১১৪১
১১৪১ গ্রেগরীয় বর্ষপঞ্জির একটি সাধারণ বছর।
আহমেদাবাদ–ধোলেরা এক্সপ্রেসওয়ে
আহমেদাবাদ–ধোলেরা এক্সপ্রেসওয়ে হল ভারতের গুজরাত রাজ্যের একটি ১০৯ কিলোমিটার দীর্ঘ ও ৪-লেন চওড়া (৮-লেনে সম্প্রসারণযোগ্য) প্রবেশাধিকার-নিয়ন্ত্রিত নির্মাণাধীন এক্সপ্রেসওয়ে। এটি ধোলেরা বিশেষ বিনিয়োগ অঞ্চল (ধোলেরা এসআইআর) হয়ে ভাবনগর জেলার আধেলাই গ্রামের সঙ্গে আহমেদাবাদের সারখেজের নিকট সর্দার প্যাটেল রিং রোডকে সংযুক্ত করবে। এই রুটে ধোলেরা এসআইআর থেকে প্রায় ২০ কিলোমিটার দূরে নাভাগামের কাছে প্রস্তাবিত ধোলেরা আন্তর্জাতিক বিমানবন্দরটিও নির্মিত হবে।
ওয়াসিম জাফর
ওয়াসিম জাফর (জন্ম: ১৬ ফেব্রুয়ারি, ১৯৭৮) মহারাষ্ট্রের বোম্বে এলাকায় জন্মগ্রহণকারী প্রথিতযশা ভারতীয় ক্রিকেটার। ভারত ক্রিকেট দলের অন্যতম সদস্য ছিলেন তিনি। দলে তিনি ডানহাতি উদ্বোধনী ব্যাটসম্যানের দায়িত্ব করেন। এছাড়াও, মাঝে-মধ্যে ডানহাতে অফ-ব্রেক বোলিংও করতেন তিনি। রঞ্জি ট্রফি ক্রিকেট প্রতিযোগিতায় অমল মজুমদারের সর্বোচ্চ রানকে পাশ কাটিয়ে অদ্যাবধি শীর্ষস্থানে অবস্থান করছেন।
প্রারম্ভিক জীবন
বিদ্যালয় জীবনে বর্ণাঢ্যময় ক্রিকেট জীবন অতিবাহিত করেন তিনি। ১৫ বছর বয়সেই অপরাজিত ৪০০ রান তোলেন। এরপরই প্রথম-শ্রেণীর ক্রিকেটে অংশগ্রহণ করেন। নিজস্ব দ্বিতীয় খেলায় ত্রি-শতক হাঁকান। তার অপরাজিত ৩১৪ রান প্রথমবারের মতো মুম্বইকে সিরিজে এগিয়ে রাখতে প্রভূতঃ সহায়তা করে। এছাড়াও প্রথমবারের মতো নিজ মাঠের বাইরে কোন ব্যাটসম্যানের করা ত্রি-শতক ছিল। উদ্বোধনী জুটিতে সুলক্ষ্মণ কুলকার্নি’র সাথে ৪৫৯ রান তোলেন যা মুম্বই প্রথমবারের মতো চারশত রান অতিক্রমণ করে।
আন্তর্জাতিক ক্রিকেট
মোহাম্মদ আজহারউদ্দিনের ব্যাটিংভঙ্গীমার সাথে তার ব্যাটিংয়ের খানিকটা মিল রয়েছে। ২৪ ফেব্রুয়ারি, ২০০০ তারিখে সফরকারী দক্ষিণ আফ্রিকার বিপক্ষ অভিষেক ঘটে তার। কিন্তু অভিজ্ঞ শন পোলক ও অ্যালান ডোনাল্ডের তোপের মুখে তাকে পড়তে হয়। চার ইনিংসে তিনি মাত্র ৪৬ রান তোলেন। কিছুকাল দলের বাইরে অবস্থান করতে বাধ্য হন। মে, ২০০২ সালে ওয়েস্ট ইন্ডিজ সফরে যান। ব্রিজটাউনে ৫১ ও অ্যান্টিগুয়ায় ৮৬ তোলেন। পরবর্তী গ্রীষ্মে ইংল্যান্ডে যান। লর্ডসে অর্ধ-শতক করলেও অন্যান্য ইনিংসে তেমন সফল ছিলেন না। ফলশ্রুতিতে দুই টেস্ট পর দল থেকে বাদ পড়েন।
ঘরোয়া ক্রিকেটে ব্যাপক সফলতা পাওয়ার প্রেক্ষিতে ২০০৫-০৬ মৌসুমে পাকিস্তান সফরের জন্য তাকে আমন্ত্রণ জানানো হয়। কিন্তু ঐ সিরিজের কোন টেস্টেই তাকে নেয়া হয়নি। ভারতে অনুষ্ঠিত পরবর্তী টেস্ট সিরিজে প্রথম সেঞ্চুরি করেন। নাগপুরে সফরকারী ইংল্যান্ডের বিপক্ষে ঠিক ১০০ রান তোলেন।
জুন, ২০০৬ সালে অ্যান্টিগুয়া রিক্রিয়েশন গ্রাউন্ডে স্বাগতিক ওয়েস্ট ইন্ডিজের বিপক্ষে প্রথম দ্বি-শতক তোলেন। দ্বিতীয় ইনিংসে ৫০০ মিনিটেরও অধিক সময় ক্রিজে অবস্থান করে তার এই ২১২ রান ক্যারিবীয় দ্বীপপুঞ্জে ভারতীয় ব্যাটসম্যানদের মধ্যে যৌথভাবে দ্বিতীয় সংগ্রহ ছিল।
জুলাই, ২০০৬ সালে ভারতের প্রথম পছন্দের উদ্বোধনী ব্যাটসম্যান ও জুটির সদস্য বীরেন্দ্র শেওয়াগসহ তিনি বিসিসিআইয়ের সাথে গ তালিকাভূক্ত চুক্তিতে স্বাক্ষর করেন। নভেম্বর, ২০০৬ সালে জাফরের ওডিআই অভিষেক হয়। কিন্তু দক্ষিণ আফ্রিকার বিপক্ষে তার এই অভিষেকটি সুখকর ছিল না। ওডিআই দল থেকে বাদ পড়লেও টেস্ট আঙ্গিনায় সরব ছিলেন তিনি। নিউল্যান্ডসে দক্ষিণ আফ্রিকার বিপক্ষে তৃতীয় শতক করেন। তার পরবর্তী সিরিজ ছিল স্বাগতিক বাংলাদেশের বিপক্ষে। চট্টগ্রামে উদ্বোধনী টেস্টে জোড়া শূন্য পান। কিন্তু পরের টেস্টে ১৩৮ রান তুলে রিটায়ার্ড হার্ট হন। ২০০৭ সালে সফরকারী পাকিস্তানের বিপক্ষে অনুষ্ঠিত টেস্ট সিরিজে অংশ নেন। কলকাতার ইডেন গার্ডেন্সে অনুষ্ঠিত দ্বিতীয় টেস্টের প্রথম ইনিংসে মনোমুগ্ধকর ২০২ রান তোলেন।
আগা খান গোল্ড কাপ
আগা খান গোল্ড কাপ ছিল ঢাকা, বাংলাদেশে খেলা একটি টুর্নামেন্ট যা এশিয়ার শীর্ষস্থানীয় ফুটবল খেলার দেশগুলোর শীর্ষ ক্লাব দলগুলোকে প্রতিদ্বন্দ্বিতা করার জন্য আমন্ত্রণ জানায়। অনেক বিখ্যাত ফুটবল পন্ডিত এই প্রতিযোগিতাটিকে এএফসি চ্যাম্পিয়ন্স লিগের (প্রথমবারের মতো ১৯৬৭ সালে অনুষ্ঠিত হয়েছিল) এর পূর্বসূরি বলে মনে করেন, কারণ এটি ছিল প্রথম সংগঠিত আন্তর্জাতিক প্রতিযোগিতা যাতে এশিয়ার চারপাশে ক্লাব দল জড়িত ছিল। ১৯৫০-এর দশকের শেষের দিকে এবং ১৯৮০-এর দশকের প্রথম দিকে, এটি এশিয়ান ক্লাবগুলির মধ্যে একটি মর্যাদাপূর্ণ টুর্নামেন্ট ছিল।
ইতিহাস
ইরানের যুবরাজ শাহ করিম আল হুসাইনি, যিনি বর্তমানে আগা খান চতুর্থ নামে পরিচিত, ১৯৫৮ সালে ঢাকা সফরে আসেন, তখন তিনি এই অঞ্চলে একটি বড় আন্তর্জাতিক ফুটবল ক্লাব টুর্নামেন্ট শুরু করার আগ্রহ প্রকাশ করেন।
ভেন্যু হিসেবে পছন্দ ছিল দেশের ফুটবলের রাজধানী ঢাকা। আশা ছিল এই ইভেন্টটিকে ধীরে ধীরে এশিয়ার প্রধান আন্তর্জাতিক ক্লাব প্রতিযোগিতায় পরিণত করা, বিজয়ী দলকে (অনুষ্ঠানিক) এশিয়ান চ্যাম্পিয়ন হিসেবে।
যাইহোক, এই টুর্নামেন্টের প্রত্যাশা পূরণ করা যায়নি, কারণ বিভিন্ন অ্যাসোসিয়েশন ক্লাবের পরিবর্তে জাতীয় নির্বাচন (ন্যাশনাল লিগে শীর্ষ ক্লাবের খেলোয়াড়দের দ্বারা গঠিত দল) পাঠানোর উপর জোর দিয়েছিল এবং ১৯৮১ সালে টুর্নামেন্টটি বন্ধ করে দেওয়া হয়েছিল।
১৯৫৮-১৯৭০
ইভেন্টে পূর্ব পাকিস্তান ও পশ্চিম পাকিস্তান উভয় দলই নিয়মিত অংশগ্রহণ করত। অন্যান্য দেশের মধ্যে, ইন্দোনেশিয়া প্রায় সবসময় একটি দল পাঠায়, এবং তাদের দল তিনবার ইভেন্ট জিতেছে। কলকাতার ভারতীয় ক্লাব, মোহামেডান স্পোর্টিং, ১৯৬০ সালের ট্রফি তুলতে দুর্দান্ত ফুটবল খেলেছিল। শ্রীলঙ্কাও নিয়মিত দল পাঠায়, সামান্য সাফল্যের সাথে, যখন মালয়েশিয়া এবং ইন্দোনেশিয়ার মধ্যে অস্বস্তিকর রাজনৈতিক সম্পর্কের অর্থ হল যে মালয়েশিয়ার ফুটবল কর্তৃপক্ষ প্রায়ই অংশগ্রহণের আমন্ত্রণ প্রত্যাখ্যান করে এবং এটি ১৯৭৬ সাল পর্যন্ত ছিল না যখন পেনাং এফএ এটি জিতেছিল।
১৯৫৮ সালে, আব্দুল গফুর মাজনার নেতৃত্বে করাচি কিকাররা তাদের শহরের প্রতিদ্বন্দ্বী করাচি মোহামেডান্সকে পরাজিত করে প্রথম চ্যাম্পিয়ন হয়। ঢাকা মোহামেডান পরের বছর ঢাকা লিগের শিরোপাসহ আগা খান গোল্ডকাপ জিতে ডাবল জিতেছিল।
১৯৬০ সালে, এটি আরেকটি মোহামেডান ছিল, এবার কলকাতার কালো এবং সাদারা, যারা ট্রফি তুলেছিল। কলকাতা জায়ান্ট এবং ইন্দোনেশিয়ার পিএসএম মাকাসারের মধ্যকার ফাইনালটি এখনও পর্যন্ত ঢাকায় খেলা সেরা ম্যাচগুলির একটি হিসাবে বিবেচিত হয়। ইন্দোনেশিয়ানরা ফেভারিট হিসেবে ফাইনালে উঠেছিল, কিন্তু কলকাতা মোহামেডানের মাকরান খেলোয়াড়রা ফাইনালে জয়লাভ করে, ৩-১ ব্যবধানে জয়লাভ করে।
পরের বছর, ইন্দোনেশিয়া পাকিস্তান রেলওয়ে এফসি-এর বিপক্ষে ফাইনালে ৫-০ গোলে জয়লাভ করে, এবং সেই সময়ে ইন্দোনেশিয়ান ফুটবল উচ্চতায় ছিল: আগস্ট মাসে, তাদের জাতীয় দল মালয়েশিয়ায় মেরদেকা কাপ তুলেছিল, যখন তাদের জুনিয়র দল ছিল এশিয়ান যুব ফুটবলে যৌথ চ্যাম্পিয়ন। ঢাকার দলটি এই দলগুলির একটি মিশ্রণ ছিল, তবে এটি আনুষ্ঠানিকভাবে ইন্দোনেশিয়া একাদশ হিসাবে বিবেচিত হয়েছিল।
দুই বছরের বিদেশী আধিপত্যের পর, ১৯৬২ সালে ঢাকা লীগের উদ্বোধনী চ্যাম্পিয়ন ভিক্টোরিয়া এসসি দ্বারা স্থানীয় গর্ব পুনরুদ্ধার করা হয়েছিল। আরেকটি একতরফা ফাইনালে, তারা ইয়ং তাইগেউক ফুটবল অ্যাসোসিয়েশন, দক্ষিণ কোরিয়ার ফিডার দলকে, ফাইনালে ৫-১ গোলে পরাজিত করে। কলকাতা মোহামেডানের মতো ভিক্টোরিয়া দলও মাকরান খেলোয়াড়ে ভরে গিয়েছিল। তখন অনেকেই ভিক্টোরিয়া এসসি দলকে দক্ষিণ এশিয়ার সবচেয়ে শক্তিশালী ক্লাব হিসেবে বিবেচনা করত। সেই সময়ে পাকিস্তানি ফুটবলের শক্তিকে আরও জোরদার করার জন্য, পরের বছর পাকিস্তান রেলওয়ে এফসি (পশ্চিম পাকিস্তান) ট্রফি জিতেছিল। ঢাকা মোহামেডান এবং করাচি পোর্ট ট্রাস্ট এফসি ১৯৬৪ সালে এই সম্মান ভাগ করে নেয়।
রাজনৈতিক অস্থিরতার কারণে ১৯৬৯ সালে বিরতির পর, ১৯৭০ সালের ফাইনালে ইরানের বারঘ শিরাজ এফসি ফাইনালে ইন্দোনেশিয়ার পার্সেবায়া সুরাবায়াকে ২-১ গোলে পরাজিত করে। এটি ছিল পাকিস্তানের শেষ আগা খান গোল্ড কাপ, কারণ ১৯৭১ সালে পূর্ব পশ্চিম থেকে বিচ্ছিন্ন হয়েছিল, পূর্ব অর্ধেক বাংলাদেশের নতুন স্বাধীন রাষ্ট্র হিসেবে আবির্ভূত হয়েছিল, যার রাজধানী ছিল ঢাকা।
স্বাধীনতার পর (১৯৭৫-১৯৮১)
বাংলাদেশের দীর্ঘ নয় মাস মুক্তিযুদ্ধ এই অঞ্চলকে বিধ্বস্ত করেছিল। ব্যাপক গণহত্যা হয়েছিল এবং বেশিরভাগ বাঙালি ফুটবল খেলোয়াড়কে তাদের জীবন বাঁচাতে কলকাতায় (পশ্চিমবঙ্গ, ভারত) পালিয়ে যেতে হয়েছিল। সেখানে তারা ঢাকা মোহামেডানের অধিনায়ক জাকারিয়া পিন্টুর নেতৃত্বে স্বাধীন বাংলা ফুটবল দল নামে একটি দল গঠন করে। এছাড়াও দলে ছিলেন উদীয়মান স্ট্রাইকার কাজী সালাহউদ্দিন, যিনি বাংলাদেশের সেরা ফুটবলার হয়েছিলেন। ২৮ এপ্রিল, ২০০৮-এ, তিনি বাংলাদেশ ফুটবল ফেডারেশনের (বাফুফে) সভাপতি নির্বাচিত হন। ১৯৭১ সালে, বাংলাদেশের স্বাধীনতার প্রতি সমর্থন বাড়াতে স্বাধীন বাংলা দল পশ্চিমবঙ্গের বিভিন্ন দলের বিরুদ্ধে বেশ কয়েকটি প্রদর্শনী গেম খেলেছিল। যুদ্ধের পরে, কর্তৃপক্ষ ধীরে ধীরে ফুটবলের অবকাঠামো পুনর্নির্মাণের চেষ্টা করে।
ঢাকা লীগ ১৯৭৩ সালে পুনরায় শুরু হয় এবং ১৯৭৫ সালে কর্তৃপক্ষ আগা খান গোল্ড কাপ পুনরায় চালু করার জন্য প্রস্তুত ছিল। থাইল্যান্ডের রাজ-ভিথি এফসি এবং ভারতের এফসি পাঞ্জাব পুলিশ দল বিদেশী অংশগ্রহণকারীদের মধ্যে ছিল। যাইহোক, ঢাকার রাজনৈতিক পরিস্থিতি খুবই অস্থিতিশীল হয়ে ওঠে, আয়োজকরা অনুষ্ঠানটি ত্যাগ করতে বাধ্য হয়। ১৯৭৬ সালের নভেম্বরে, পেনাং এফসি, মালয়েশিয়া ফাইনালে ঢাকা মোহামেডানের সাথে মুখোমুখি হয়েছিল। সাদা-কালো যেখানে ডাকা লিগের চ্যাম্পিয়ন এবং তাদের সমর্থকরা ডাবলের আশায় ছিল। যাইহোক, একতরফা ফাইনালে পেনাং ৩-০ গোলে জয়ী হয়। শুকর সালেহ মাঝমাঠে আধিপত্য বিস্তার করেন এবং বাকার ভাই, ইসা বাকার এবং আলী বাকার উভয়ই স্কোর-শীট পেয়েছিলেন। সেপিদ্রুড রাশত থেকে ইরানি ক্লাব ফাইনালে একটি এআইএফএফ একাদশকে ৩-০ গোলে পরাজিত করে ১৯৭৭/৭৮ মৌসুমের ট্রফি জিতেছিল।
১৯৭৮ সালের অক্টোবরে, ঢাকা এশিয়ান যুব ফুটবল চ্যাম্পিয়নশিপের আয়োজন করেছিল, যার অর্থ সেই বছর টুর্নামেন্টের জন্য ফুটবল ক্যালেন্ডারে কোন স্থান থাকবে না।
১৯৮১ সালে, দশ দলের ইভেন্ট অনেক বেশি সফল প্রমাণিত হয়েছিল। মুম্বাইতে একযোগে বিশ্বকাপ হকি টুর্নামেন্ট হওয়া সত্ত্বেও ম্যাচগুলি দেখতে ভাল ভিড় জড়ো হয়েছিল। তবে দেশটির ফুটবল কর্তৃপক্ষের মধ্যে কিছু অভ্যন্তরীণ বিরোধের কারণে এটাই ছিল কাপের শেষ আসর।
স্বাধীনতার পর দ্বিতীয়বারের মতো স্থানীয় দুটি দল সেমিফাইনালে উঠেছে। তিনবারের বিজয়ী ঢাকা মোহামেডান, ব্রাদার্স ইউনিয়নের সঙ্গে যোগ দিয়েছে। প্রথম সেমিফাইনালে ওমান একাদশ নির্বাচনকে হারিয়ে আপসেটে জিতেছে ব্রাদার্স। অন্য সেমিফাইনালে, ব্যাংকক ব্যাংক এফসি ৩-১ গোলে জিতেছে। ব্যাংকক দলটি ফাইনালের জন্য স্পষ্ট ফেভারিট ছিল, কিন্তু এত কাছাকাছি আসার পর, ব্রাদার্স ইউনিয়ন দল তাদের সেরাটা দেখানোর জন্য দৃঢ়প্রতিজ্ঞ ছিল, এবং ১-১ ড্র অর্জন করেছিল। পেনাল্টি শুট-আউটের কোনো ব্যবস্থা ছিল না এবং দুই দলকে চ্যাম্পিয়ন ঘোষণা করা হয়।
১৯৮১ সালের মার্চ মাসে ঢাকা রাষ্ট্রপতি গোল্ডকাপের আয়োজন করে। নতুন ইভেন্টের আয়োজকরা এই অঞ্চলের জাতীয় দলের মধ্যে একটি প্রতিযোগিতায় পরিণত করার তাদের অভিপ্রায় ঘোষণা করেছে। যাইহোক, খুব শীঘ্রই এটি স্পষ্ট যে আমন্ত্রিত দেশগুলি তাদের যুব দল বা ক্লাব দলগুলিকে ইভেন্টের জন্য পাঠাচ্ছে। একই শহরে দুটি আন্তর্জাতিক ক্লাব প্রতিযোগিতা অপ্রয়োজনীয় ছিল, এবং বাফুফে রাষ্ট্রপতি গোল্ড কাপ চালিয়ে যাওয়ার সিদ্ধান্ত নিয়েছে, যার অর্থ আগা খান গোল্ড কাপ বন্ধ হয়ে যাবে। ১৯৯৩ সালে বাদ পড়ার আগে রাষ্ট্রপতি গোল্ড কাপ নিজেই একটি সূচনা এবং থামার বিষয় হয়ে ওঠে।
একটি সম্ভাব্য পুনরুজ্জীবন
গত দুই দশকে বাংলাদেশের ক্রীড়া সংস্কৃতিতে একটি বড় পরিবর্তন এসেছে: ক্রিকেট এক নম্বর খেলা হিসেবে ফুটবলকে প্রতিস্থাপন করেছে। এ অবস্থায় ২০০৮ সালে বাংলাদেশ ফুটবল ফেডারেশনের সভাপতির দায়িত্ব নেন কাজী সালাহউদ্দিন । দেশের অভ্যন্তরে ফুটবলের ভাবমূর্তি ফিরিয়ে আনতে তাৎক্ষণিক কিছু পদক্ষেপ নেন সালাহউদ্দিন। ২০০৯ সালের গ্রীষ্মকালে, আগা খান গোল্ড কাপ পুনরায় শুরু করার বিষয়ে স্থানীয় মিডিয়ায় কিছু কথাবার্তা হয়েছিল। জড়িত সব পক্ষের মধ্যে আগ্রহ ছিল, এবং টিভি চ্যানেলগুলিও আগ্রহ দেখিয়েছিল। যাইহোক, প্রাথমিক উচ্ছ্বাসের পরে, ধারণাটি প্রশমিত হয়েছিল।
বিজয়ী
১৯৫৮ সাল থেকে আগা খান গোল্ডকাপ টুর্নামেন্টে চ্যাম্পিয়নদের তালিকা দেওয়া হল।
দেশ অনুযায়ী পারফরম্যান্স
১ পূর্ব পাকিস্তান হিসাবে চারটি শিরোপা অন্তর্ভুক্ত।
২ পাকিস্তান পশ্চিম পাকিস্তান হিসাবে প্রতিদ্বন্দ্বিতা করেছিল।
মার্সি কুট্টান
মার্সি কুট্টান (জন্ম ১লা জানুয়ারী ১৯৬০) হলেন একজন প্রাক্তন ভারতীয় ট্র্যাক অ্যান্ড ফিল্ড অ্যাথলেট। তিনিই প্রথম ভারতীয় মহিলা লং জাম্পার যিনি ছয় মিটার দৈর্ঘ্য অতিক্রম করেছিলেন। ১৯৮৯ সালে, মার্সি ভারতীয় অ্যাথলেটিক্সে তাঁর অবদানের জন্য অর্জুন পুরস্কার পান। তিনি বর্তমানে কেরালা রাজ্য ক্রীড়া পরিষদের সভাপতি।
কর্মজীবন
মার্সির জন্ম কেরালায়। তাঁর প্রথম আন্তর্জাতিক সাফল্য আসে ১৯৮১ এশিয়ান চ্যাম্পিয়নশিপ অ্যাথলেটিক্সে, যখন তিনি দীর্ঘ লাফ এবং ৪ x ৪০০ মিটার রিলে এই দুটি প্রতিযোগিতায় দুটি ব্রোঞ্জ জিতেছিলেন। পরের বছর ১৯৮২ এশিয়ান গেমসে তিনি লং জাম্পে রৌপ্য পদক জিতেছিলেন। তিনি অ্যাথলেটিক্সে ১৯৮৩ সালের বিশ্ব চ্যাম্পিয়নশিপে লং জাম্পে ভারতের প্রতিনিধিত্ব করেছিলেন, কিন্তু চূড়ান্ত রাউন্ডের জন্য যোগ্যতা অর্জন করতে পারেননি। কেরলের প্রথম মহিলা হিসেবে এশিয়ান ট্র্যাক অ্যান্ড ফিল্ড মিটে পদক জেতার গৌরব রয়েছে মার্সির। লম্বা লাফে তাঁর ব্যক্তিগত সেরা ৬.২৯ মিটার। তাঁর খেলোয়াড় জীবনের শেষ পর্যায়ে তিনি স্প্রিন্ট শুরু করেন এবং ৪০০ মিটার দৌড় বিভাগে অংশ নেন। তিনি ১৯৮৮ সিউল অলিম্পিকে ৪০০ মিটারে প্রতিদ্বন্দ্বিতা করেছিলেন এবং দ্বিতীয় রাউন্ডে পৌঁছাতে সক্ষম হন।
ব্যক্তিগত জীবন
মার্সি মুরলী কুট্টানকে বিয়ে করেছেন, মুরলী একজন প্রাক্তন ৪০০ মিটার জাতীয় চ্যাম্পিয়ন। তাঁদের দুই ছেলে, সুরজ কুট্টান এবং সুজিত কুট্টান। মার্সি এবং মুরলী হলেন প্রথম ভারতীয় অ্যাথলেটিক দম্পতি যাঁরা জাতীয় চ্যাম্পিয়ন ছিলেন এবং এশীয় পদক জিতেছিলেন। মুরলী প্রশিক্ষকের ভূমিকা নিয়েছিলেন এবং মার্সিকে দীর্ঘ লাফ থেকে ৪০০ মিটার দৌড়ে স্থানান্তরিত করতে প্রভাবিত করেছিলেন। মার্সি এবং মুরলী দুজনেই জামশেদপুরে টাটা স্টিলে কাজ করতেন। তাঁরা বর্তমানে  কোচিতে "মার্সি কুট্টান অ্যাথলেটিক্স একাডেমি" চালাচ্ছেন।
চর ঈশ্বরদিয়া ইউনিয়ন
চর ঈশ্বরদিয়া ইউনিয়ন বাংলাদেশের ময়মনসিংহ জেলার সদর উপজেলার অন্তর্গত একটি ইউনিয়ন।
অবস্থান ও সীমানা
ময়মনসিংহ সদর উপজেলা হতে নদী পথে ৩ কিলোমিটার ও সড়ক পথে ৮ কিলোমিটার দূরে অবস্থিত।
গ্রাম
চর বড়বিলা পুঠামারা, চর বড়বিলা নীলের কুঠি, চর বড়বিলা মধ্যপাড়া, চর হরিপুর পূর্ব পাড়া, চর হরিপুর পশ্চিম পাড়া, চর লক্ষীপুর, বাজিতপুর, আলালপুর পশ্চিমপাড়া, আলালপুর পূর্ব পাড়া।
আয়তন ও জনসংখ্যা
আয়াতন ৩৪.৬৬৮ বর্গ কি: মি:। মোট লোকসংখ্যাঃ ৫০০৪৪ জন।
শিক্ষা
শিক্ষার হার : ৮৫.৮২% (২০০১-এর শিক্ষার জরীপ অনুযায়ী) ।
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোস্তফা সেলিম
লিনা ডানাম
লিনা ডানাম (ইংরেজি: Lena Dunham, ; ১৩ই মে ১৯৮৬) হলেন একজন মার্কিন অভিনেত্রী, লেখিকা, প্রযোজক ও পরিচালক। তিনি এইচবিওর ধারাবাহিক গার্লস (২০১২-২০১৭)-এর রচয়িতা ও অভিনেত্রী হিসেবে প্রসিদ্ধ। এই ধারাবাহিকের জন্য তিনি একাধিক এমি পুরস্কারের মনোনয়ন লাভ করেন এবং দুটি গোল্ডেন গ্লোব পুরস্কার অর্জন করেন। এছাড়া তিনি গার্লস ধারাবাহিকের কয়েকটি পর্ব পরিচালনা করেন এবং প্রথম নারী হিসেবে হাস্যরসাত্মক ধারাবাহিক পরিচালনা বিভাগে ডিরেক্টরস গিল্ড অব আমেরিকা পুরস্কার লাভ করেন। গার্লস ধারাবাহিকের পূর্বে ডানাম অর্ধ-জীবনীমূলক স্বাধীন চলচ্চিত্র টাইনি ফার্নিচার (২০১০) রচনা, পরিচালনা ও এতে অভিনয় করেন। এই কাজের জন্য তিনি শ্রেষ্ঠ মূল চিত্রনাট্য বিভাগে ইন্ডিপেন্ডেন্ট স্পিরিট পুরস্কার অর্জন করেন।
প্রারম্ভিক জীবন
ডানাম ১৯৮৬ সালের ১৩ই মে নিউ ইয়র্ক সিটিতে জন্মগ্রহণ করেন। তার পিতা ক্যারল ডানাম একজন চিত্রকর এবং তার মাতা লরি সিমন্স একজন চিত্রশিল্পী ও চিত্রগ্রাহক এবং পিকচার জেনারেশনের সদস্য। তার পিতা একজন প্রটেস্ট্যান্ট ও ইংরেজ বংশোদ্ভূত এবং তার মাতা ইহুদি।  তার ছোট বোন গ্রেস ডানাম একজন লেখিকা ও অভিনেত্রী। তিনি লিনার প্রথম চলচ্চিত্র ক্রিয়েটিভ ননফিকশন-এ ছোট ভূমিকায় ও দ্বিতীয় চলচ্চিত্র টাইনি ফার্নিচার-এ শ্রেষ্ঠাংশে অভিনয় করেন।
সিনকোনা
সিনকোনা যা সাধারণভাবে কুইনা নামে পরিচিত, রুবিয়াসিয়াসি পরিবারের একটি গোত্র যার ২৫ টি প্রজাতি সনাক্ত করা হয়েছে, আদিনিবাস দক্ষিণ আমেরিকার পশ্চিমাংশে অবস্থিত আন্দিজ জঙ্গলে। সামান্য কিছু প্রজাতি মধ্য আমেরিকা, জ্যামাইকা, ফরাসি পলিনেশিয়া, সুলাওয়েসি, দক্ষিণ আটলান্টিক মহাসাগরে অবস্থিত সেন্ট হেলেনা এবন নিরক্ষীয় আফ্রিকার উপকূলে সাঁও টোমে এন্ড পিন্সিপেতে প্রাকৃতিক ভাবে জন্মে। কুইনিনের অল্প কিছু প্রজাতির ঔষধি গুণ আছে। এই সকল গাছের বাকল থেকে কুইনিন এবং অন্যান্য যৌগ আহরণ করা হয়।
বিজ্ঞানী ক্যারোলাস লিনিয়াস ১৭৪২ সালে পেরুর সেই সময়কার ভাইরয়ের পত্নী কাউন্টেস অফ সিনকোন এর নামানুসারে এই বৃক্ষের নামকরণ করেন। যদিও কয়েক শতাব্দী ধরে মানুষ এই গাছের ছালের বাকলের উপকারীতার কথা অবগত ছিলো। সিনকোনা গাছ ইকুয়েডর এবং পেরুর জাতীয় বৃক্ষ।
বর্ণনা
সিনকোনা গাছ ৫-১৫ মিটার (১৬-৪৯ ফুট) উঁচু হয়। পাতা বিপরীতমুখী, ১০-৪০ সে.মি. লম্বা। ফুল সাদা, গোলাপী বা লাল বর্ণের হয়। ছোট ক্যাপস্যুলের মত ফলের মধ্যে অনেকগুলো বীজ থাকে।
ঔষধী ব্যবহার
সিনকোনা গাছে ঔষধি গুণ আবিষ্কার করে পেরু, বলিভিয়া ও ইকুয়েডর অঞ্চলের কুইচুয়া সম্প্রদায়ের মানুষ। নিম্ন তাপমাত্রায় কম্পন থেকে রক্ষা পেতে তারা দীর্ঘকাল ধরে এই গাছের চাষ করে। ম্যালেরিয়া জ্বরে তীব্র কাঁপুনি দিয়ে জ্বর আসে। এই কাঁপুনি নিরাময়ে তারা সিনকোনা গাছের পাতা ব্যবহার করতো। জেসুইট মিশনারীগণ সিনকোনা গাছ প্রথম ইউরোপে নিয়ে আসে।
বাস্তুবিদ্যা
লেপিডোপ্টেরা প্রজাতির কিছু লার্ভা সিনকোনা গাছ থেকে খাবার হিসেবে ব্যবহার করে।
অন্যান্য রাসায়নিক
অ্যালক্যালয়েডের পাশাপাশি অনেক সিনকোনা গাছের বাকলে সিনকোট্যানিক এসিড পাওয়া যায়, একটি বিশেষ ধরনের ট্যানিন, যা জারণের মাধ্যমে দ্রুত গাঢ় বর্ণের ফ্লোবাফেনে রুপান্তরিত হয়, যা লাল সিনকোনিক নামে পরিচিত, সিনকোনো-ফুলভিক এসিড অথবা সিনকোনা লাল নামেও ডাকা হয়।
প্রজাতি
উদ্ভিদবিজ্ঞানীদের মতে ৩১ প্রজাতির সিনকোনা গাছ পাওয়া যায়। কিন্তু সংকরায়নের মাধ্যমে এর প্রজাতি সংখ্যা বৃদ্ধি করা সম্ভব।
ঔষধি প্রজাতি
(সিনকোনা রোবুস্টা বিভিন্ন সংকর সুকিরুব্রার সংকর।
ভ্যান অ্যালেন বিকিরণ বেষ্টনী
বেল্টগুলো পৃথিবীর চৌম্বকীয় অঞ্চলের অভ্যন্তরীণ অংশে অবস্থিত। বেল্টগুলো শক্তিশালী ইলেকট্রন এবং প্রোটন এর ফাঁদস্বরূপ। অন্যান্য নিউক্লিয়াস, যেমন আলফা কণা, কম প্রভাবশালী। বেল্টগুলি স্যাটেলাইটের জন্য বিপদজনক। স্যাটেলাইটকে তাই এদের সংবেদনশীল যন্ত্রাংশগুলো পর্যাপ্ত সুরক্ষা দিয়ে সুরক্ষিত থাকতে হয় যদি তারা সেই অঞ্চলের কাছাকাছি উল্লেখযোগ্য সময় থাকে। ২০১৩ সালে, নাসা জানায় যে ভ্যান অ্যালেন প্রোবগুলি একটি ক্ষণস্থায়ী, তৃতীয় বিকিরণ বেল্ট আবিষ্কার করেছিল, যা চার সপ্তাহ ধরে পর্যবেক্ষণ করা হয়েছিল যতক্ষণ না এটি একটি শক্তিশালী, সূর্য থেকে আসা আন্তঃসীমান্তিক শক তরঙ্গের কারণে ধ্বংস হয়।
আবিষ্কার
ভ্যান অ্যালেন বেল্ট শব্দটি বিশেষত পৃথিবীর চারপাশে বিকিরণ বেল্টগুলিকেই বোঝায়। উল্লেখ্য, অনুরূপ বিকিরণ বেল্ট অন্যান্য গ্রহের চারপাশেও আবিষ্কার করা হয়েছে। সূর্য দীর্ঘমেয়াদী বিকিরণ বেল্টগুলিকে টিকতে দেয় না, কারণ চৌম্বকক্ষেত্রের জন্য প্রয়োজনীয় একটি স্থিতিশীল, বিশ্বব্যাপী, ডিপোলে ক্ষেত্রের সংকট রয়েছে। পৃথিবীর বায়ুমণ্ডল ২০০-১০০০ কিলোমিটারেরও (১২৪-৬২০ মাইল) বেশি অঞ্চলে বেল্টের কণাগুলিকে সীমাবদ্ধ রাখে, বেল্টগুলো পৃথিবীর ব্যাসার্ধের ৮ গুণের বেশি দূরত্বের ভেতরেই থাকে। বেল্টগুলি এমন আয়তনের মধ্যে সীমাবদ্ধ থাকে যেন আকাশমণ্ডলীয় উপগ্রহের উভয় পাশে 65°  বিস্তৃত থাকে।
গবেষণা
থাম্ব|বৃহস্পতির পরিবর্তনশীল বিকিরণ বেল্ট নাসার ভ্যান অ্যালেন প্রোবের মিশনের লক্ষ্য ছিল সৌরবায়ুর প্রভাবে স্থিতিস্থাপক ইলেকট্রন ও আয়নসমূহ কীভাবে গঠিত হয় এবং পরিবর্তিত হয় তা পর্যবেক্ষণ করা। নাসা ইনস্টিটিউট ফর অ্যাডভান্সড কনসেপ্টস এর আর্থিক সহায়তায় স্টাডিজগুলি পৃথিবীর ভ্যান অ্যালেন বেল্টগুলিতে প্রাকৃতিকভাবে সংঘটিত অ্যান্টিমিটার সংগ্রহের জন্য চৌম্বকীয় স্কুপ প্রস্তাব করেছে, যদিও পুরো বেল্টে প্রায় 10 মাইক্রোগ্রাম আন্ট্রিপ্রোটন বিদ্যমান।
ভ্যান অ্যালেন প্রোবস মিশনটি সফলভাবে ৩০ আগস্ট, ২০১২ তে চালু হয়েছিল। প্রাথমিক মিশনটি দুই বছর স্থায়ী হওয়ার লক্ষ্যমাত্রা রয়েছে। তবে আশা করা হচ্ছে চার বছর ব্যয়যোগ্য হবে। নাসার গড্ডার্ড স্পেস ফ্লাইট সেন্টার লিভিং উইথ স্টার প্রোগ্রাম পরিচালনা করে, যেখানে সোলার ডায়নামিক্স অবজারভেটরি (এসডিও) সহ ভ্যান অ্যালেন প্রোবস একটি প্রকল্প। অ্যাপ্লাইড ফিজিক্স ল্যাবরেটরি ভ্যান অ্যালেন প্রোবের প্রয়োগ ও সরঞ্জাম পরিচালনার দায়িত্বে রয়েছে।
সৌরজগতে অন্যান্য গ্রহ এবং চাঁদের আশেপাশেও রেডিয়েশন বেল্ট রয়েছে যেগুলোর চৌম্বকীয় ক্ষেত্রগুলি তাদের ধরে রাখতে যথেষ্ট শক্তিশালী। আজ অবধি, এই বিকিরণ বেল্টগুলির বেশিরভাগই দুর্বলভাবে চিহ্নিত ও চিত্রায়ণ করা হয়েছে। ভয়েজার প্রোগ্রাম (ভয়েজার ২) কেবলমাত্র ইউরেনাস এবং নেপচুনের আশেপাশের অনুরূপ বেল্টগুলির অস্তিত্ব নামেমাত্র নিশ্চিত করেছে।
অভ্যন্তরীণ বেষ্টনী
থাম্ব|পৃথিবীর চারদিকে দুটি রেডিয়েশন বেল্টের পৃথক পৃথকভাবে অঙ্কণ: অভ্যন্তরীণ বেষ্টনী (লাল) প্রোটন দ্বারা এবং বাইরের বেষ্টনী (নীল) ইলেক্ট্রন দ্বারা নিয়ন্ত্রিত। চিত্র কৃতজ্ঞতা: নাসা অভ্যন্তরীণ ভ্যান অ্যালেন বেষ্টনী সাধারণত ০.২ থেকে ২ গুণ পৃথিবীর ব্যাসার্ধের বা ১,০০০ কিমি (৬২০ মাইল) থেকে ১২,০০০ কিলোমিটার (৭,৫০০ মাইল) উচ্চতা পর্যন্ত বিস্তৃত হয়। কিছু ক্ষেত্রে যখন সৌরক্রিয়া শক্তিশালী হয়ে ওঠে বা দক্ষিণ আটলান্টিক অ্যানোমালির মতো ভৌগোলিক অঞ্চলে, অভ্যন্তরীণ সীমাটি পৃথিবীর পৃষ্ঠ থেকে প্রায় ২০০ কিলোমিটার উপর পর্যন্ত নেমে আসতে পারে। অভ্যন্তরীণ বেষ্টনী কয়েক শত কিলো-ইলেক্ট্রোভোল্ট ঘনত্ববিশিষ্ট এবং শক্তিশালী প্রোটনগুলির শক্তিসীমা ১০০ মেগা-ইলেক্ট্রোভোল্ট ছাড়িয়ে যায়। এরা শক্তিশালী (বাইরের বেষ্টনীগুলির সাথে সম্পর্কিত) চৌম্বকীয় ক্ষেত্রগুলির দ্বারা আটকা পড়ে।
এটি বিশ্বাস করা হয় যে, নিম্ন উচ্চতায় নিচের দিকের বেষ্টনীগুলিতে প্রোটনের শক্তি ৫০ মেগাইলেক্ট্রোভোল্ট ছাড়িয়ে যায়। এর কারণ হিসেবে ধরা হয়, উপরের বায়ুমণ্ডলের নিউক্লিয়াসের সাথে মহাজাগতিক রশ্মির সংঘর্ষের ফলে সৃষ্টি হওয়া নিউট্রনের বিটা ক্ষয়কে। ভূ-চৌম্বকীয় ঝড়ের সময় চৌম্বকীয় ক্ষেত্রের পরিবর্তনের কারণে নিম্ন শক্তির প্রোটনের উৎস হিসেবে বিবেচনা করা হয় প্রোটন বিকিরণকে।
পৃথিবীর জ্যামিতিক কেন্দ্র থেকে বেল্টগুলির সামান্য বিচ্যুতির কারণে, অভ্যন্তরীণ ভ্যান অ্যালেন বেষ্টনীর নিকটতম অবস্থান দক্ষিণ আটলান্টিক অ্যানোমালিতে।
মার্চ ২০১৪ তে, রেডিয়েশন বেল্ট স্টর্ম প্রোবস আয়ন কম্পোজিশন এক্সপেরিমেন্টের (আরবিএসপিআইসিই) ভ্যান অ্যালেন প্রোবসের মাধ্যমে রেডিয়েশন বেষ্টনীগুলিতে "জেব্রা ডোরাদাগ" এর অনুরূপ একটি প্যাটার্ন লক্ষ্য করা গিয়েছিল। প্রতিবেদনে কারণ উল্লেখ করা হয়েছিল, পৃথিবীর চৌম্বকীয় ক্ষেত্রের অক্ষের ঝুঁকে থাকায়, গ্রহের আবর্তন এক ধরনের দোলন দেয়। ফলে দুর্বল বৈদ্যুতিক ক্ষেত্র পুরো অভ্যন্তরীণ রেডিয়েশন বেল্টের মধ্য দিয়ে প্রবেশ করে। পরবর্তীতে এটি প্রদর্শিত হয়েছিল যে জেব্রা ডোরাগুলি আসলে রেডিয়েশনের বেষ্টনীগুলিতে আয়নোস্ফেরিক বাতাসের ছাপ রাখে।
বহির্বেষ্টনী
থাম্ব|300x300পিক্সেল| সৌরবায়ুর উপর ভ্যান অ্যালেন বেষ্টনীর প্রভাব পরীক্ষাগার সিমুলেশন; এই অরোরার মতো বার্কল্যান্ড কারেন্ট বিজ্ঞানী ক্রিস্টিয়ান বার্কল্যান্ড তার টেরেলার মধ্যে তৈরি করেছিলেন চৌম্বকায়িত অ্যানোড গ্লোবে একটি বায়ুশূন্য চেম্বারের মধ্যে। বাইরের বেল্টটি মূলত উচ্চশক্তির (০.০-১০ MeV) ইলেক্ট্রনকে পৃথিবীর চৌম্বকীয়মণ্ডল দ্বারা আটকে রাখে। এটি অভ্যন্তরীণ বেল্টের চেয়েও পরিবর্তনশীল কারণ এটি সৌরক্রিয়া দ্বারা আরও সহজে প্রভাবিত হয়। এটি আকারে প্রায় টোরাস আকৃতির। এর সর্বাধিক তীব্রতা সাধারণত প্রায় 4-5 RE (RE =পৃথিবীর ব্যাসার্ধ) দূরত্বে পাওয়া যায়। বাইরের ইলেকট্রন বিকিরণ বেল্ট বেশিরভাগই অভ্যন্তরীণ রেডিয়াল বিকিরণের কারণে উৎপাদিত হয়। বিকিরণ বেষ্টনীর ইলেক্ট্রনগুলি নিয়মিতভাবে পৃথিবীর বায়ুমণ্ডলের সাথে সংঘর্ষে, ম্যাগনেটোপজ এবং এর বহির্মুখী বিকিরণের কারণে অপসারিত হয়ে যায়।
২০১৪ সালে আবিষ্কার করা হয়, বাইরের বেষ্টনীর অভ্যন্তরীণ প্রান্তটি খুবই তড়িৎগতিতে রূপান্তরিত হয়, যার নিচে অতীব আপেক্ষিকতাবিশিষ্ট ইলেকট্রন (> 5MeV) প্রবেশ করতে পারে না। এই ঢালধর্মী বা প্রতিরোধী আচরণের কারণ ভালভাবে বোঝা যায় না।
বাইরের বেল্টের আটকে থাকা কণাসংখ্যার তারতম্য রয়েছে, এতে ইলেকট্রন এবং বিভিন্ন আয়ন রয়েছে। আয়নগুলির বেশিরভাগই এনার্জেটিক প্রোটন আকারে, তবে একটি নির্দিষ্ট শতাংশ আলফা কণা এবং ও+ অক্সিজেন আয়ন, আয়নোস্ফিয়ারের মতো তবে অনেক বেশি শক্তিশালী। রিং কারেন্ট কণাগুলি সম্ভবত একাধিক উৎস থেকে এসেছে— আয়নগুলির মিশ্রণটি সে ধারণা দেয়।
বাইরের বেষ্টনী বা বেল্টটি অভ্যন্তরীণ বেল্টের চেয়ে বড় হয়। এর কণাসংখ্যা বড় পরিসরে কম-বেশি হয়। জেনোম্যাগনেটিক ঝড়ের প্রতিক্রিয়ায় এনার্জেটিক (রেডিয়েশন) কণাপ্রবাহ নাটকীয়ভাবে বৃদ্ধি বা হ্রাস পেতে পারে, যা তারা নিজেই সূর্যের দ্বারা উৎপাদিত চৌম্বকীয় ক্ষেত্র এবং প্লাজমা বিঘ্ন দ্বারা পরিচালিত হয়। ঝড়-সংক্রান্ত অনুপ্রবেশ এবং চৌম্বকীয়মণ্ডলের শেষাংশের কণার ত্বরণের কারণে এই বৃদ্ধি ঘটে।
২৮ ফেব্রুয়ারি, ২০১৩ তে, উচ্চ-শক্তির আলট্রারিলেটিভেস্টিক চার্জযুক্ত কণা সমন্বিত একটি তৃতীয় বিকিরণ বেল্ট আবিষ্কার হয়েছিল বলে জানা যায়। নাসার ভ্যান অ্যালেন প্রোব টিমের একটি সংবাদ সম্মেলনে বলা হয়েছিল যে, এই তৃতীয় বেল্টটি সূর্য থেকে করোনাল ভর নির্গমনের ফল। এটি একটি পৃথক সৃষ্টি হিসাবে উপস্থাপন করা হয়েছে যা বহির্বেষ্টনী বা বাইরের বেল্টকে ছুরির মতো বাইরের দিক দিয়ে বিভক্ত করে এবং এক মাসের জন্য কণার স্টোরেজ ধারক হিসাবে পৃথকভাবে উপস্থিত থাকে। এটি ঘটে পুনরায় একবার বহির্বেষ্টনীর সাথে মিলে যাওয়ার আগে।
এই তৃতীয় বেষ্টনীটি অস্বাভাবিক রকম স্থায়ী। চিরায়ত বহির্বেষ্টনী থেকে হারানো আল্ট্রারিলেটিভিস্টিক কণাদের তৈরি পৃথিবীর চৌম্বক ক্ষেত্রের কারণে এটি আটকে আছে বলে ব্যাখ্যা করা হয়। বাইরের অংশের বেল্টটি দিনের পার্থক্যে গঠিত ও উধাও হয়ে যায়, অর্থাৎ, আবহাওয়া মণ্ডলের সাথে তীব্রভাবে তারতম্য মিথস্ক্রিয়া বজায় রাখে। কিন্তু তৃতিয় বেল্টের আল্ট্রারিলেটিভিস্টিক কণাগুলো আবহাওয়ামণ্ডলে বিচ্ছুরিত হয় না। এরা নিম্ন আবহাওমণ্ডলীয় তরঙ্গের সাথে মিথস্ক্রিয়া করার জন্য একটু বেশিই শক্তিশালী। এই বিচ্ছুরণের অনুপস্থিতি এবং আটকা পড়ার ফলে এগুলি দীর্ঘকাল ধরে টিকে থাকে। কেবলমাত্র সূর্য থেকে আসা শকওয়েভ এদের ধ্বংস করতে পারে।
প্রবাহের মান
চৌম্বকীয় নিরক্ষীয় অঞ্চলে, যেসব ইলেকট্রনের ৫০০ কিলোইলেক্ট্রোভোল্ট এর বেশি শক্তিশালী সেগুলোর সর্বমুখী প্রবাহের মান প্রতি সেকেন্ডে প্রতি বর্গ সেন্টিমিটারে 1.2 × 106 থেকে 9.4 × 109 কণা প্রবাহিত হয়।
প্রোটন বেষ্টনীগুলিতে প্রায় 100 keV থেকে 400 MeV শক্তির প্রোটন থাকে যা 0.6 মাইক্রোমিটার থেকে 143 মিলিমিটার সীসা ভেদ করে যেতে পারে।
অভ্যন্তরীণ এবং বাইরের বেল্টগুলির জন্য অধিকাংশ প্রকাশিত প্রবাহের মানগুলি সম্ভাব্য প্রবাহের মান আন্দাজ করা দুরূহ। এই অমিলের একটা কারণ রয়েছে: প্রবাহের ঘনমাত্রা এবং প্রবাহের সর্বোচ্চ মান পরিবর্তনশীল, প্রাথমিকভাবে নির্ভর করে সৌরক্রিয়ার উপর। এই বেল্টগুলিকে পর্যবেক্ষণ করা পর্যাপ্ত যন্ত্রপাতিসংকুল মহাকাশযান ও সীমিতসংখ্যক। বৈজ্ঞানিক যন্ত্রসম্বলিত মহাকাশযান স্থাপনের পর পৃথিবী এখনো ক্যারিংটন ইভেন্টের তীব্রতা এবং ব্যাপ্তির সমান সৌরক্রিয়া ঘটে নি।
অভ্যন্তরীণ এবং বাইরের ভ্যান অ্যালেন বেষ্টনীর মধ্যকার প্রবাহের মানের পার্থক্যের কথা বাদ দিলেও, সেখানের বিটা রেডিয়েশন মাত্রা দীর্ঘসময় মানুষের থাকার জন্য ক্ষতিকর। অ্যাপোলো মিশনগুলোয় এই বিকিরণের বিপদ প্রশমনে বহির্বেষ্টনী দিয়ে উচ্চবেগে যানকে পাঠানো হয়েছিল। একই সাথে অভ্যন্তরীণ বেষ্টনীকে সম্পূর্ণভাবে বাইপাস করা হয়েছিল। কেবলমাত্র অ্যাপোলো ১৪ মিশনে মহাকাশযানের গতিপথ ছিল আটকে পড়া বিকিরণ বেষ্টনীর মধ্য দিয়ে (তৃতীয় বেল্ট)।
প্রতিকণা বন্দি
২০১১ সালে, একটি সমীক্ষা ভ্যান অ্যালেন বেল্ট যে প্রতিকণা আবদ্ধ করে ফেলতে পারে সে অনুমিত ধারণাকে নিশ্চিত করে। পেইলোড অ্যান্টিমেটার ম্যাটার এক্সপ্লোরেশন এবং লাইট-নিউক্লাই অ্যাস্ট্রোফিজিক্স (পামেলা) পরীক্ষণের মাধ্যমে দক্ষিণ আটলান্টিক অ্যানোমালি দিয়ে যাওয়ার সময় কণার ক্ষয়ের যে উপাত্ত পাওয়া গিয়েছে তা অনুমিত মাত্রার চেয়ে কয়েকগুণ বেশি। এই নতুন উপাত্ত সিদ্ধান্ত দেয় যে, ভ্যান অ্যালেন বেল্টগুলি পৃথিবীর উপরিমণ্ডলে মহাজাগতিক রশ্মির সাথে মিথস্ক্রিয়ায় তাৎপর্যপূর্ণ পরিমাণে অ্যান্টিপ্রোটন উৎপাদন করে। এখানে পাওয়া অ্যান্টিপ্রোটনগুলোর শক্তি পরিসর পাওয়া গিয়েছে 60-750 MeV।
নাসা ইনস্টিটিউট ফর অ্যাডভান্সড কনসেপ্টস কর্তৃক অর্থায়ন করা গবেষণাটি এই সিদ্ধান্তে পৌঁছেছে যে মহাকাশযান চালনার জন্য এই অ্যান্টিপ্রোটনগুলি ব্যবহার করা সম্ভব হবে। গবেষকরা বিশ্বাস করেছিলেন যে সার্নে এন্টিপ্রোটন জেনারেশনের ক্ষেত্রে এই পদ্ধতির সুবিধাগুলি থাকবে, কারণ এদের উৎপত্তিস্থল থেকে কণা সংগ্রহ করায় হাজির হয় পরিবহন ত্রুটির সমস্যা এবং সেটা ব্যয়সাপেক্ষ। বৃহস্পতি এবং শনিও প্রতিকণা সংগ্রহের সম্ভাব্য উৎস, তবে পৃথিবীর বেল্টটাই সবচেয়ে উৎপাদনশীল। বৃহস্পতি বায়ুমণ্ডলের কারণে এটির চৌম্বকীয় বাধায় বৃহস্পতিকে আমরা পাই প্রত্যাশার চেয়ে কম উৎপাদনশীল উৎস হিসেবে। ২০১৯ সালে সিএমএস ঘোষণা করেছিল যে এমন একটি ডিভাইস তৈরি করা হবে যা এই কণাগুলি সংগ্রহ করতে সক্ষম হবে।   নাসা এই ডিভাইসটি উক্ত কণাসমূহ সংগ্রহ করতে এবং বিশ্বব্যাপী বিভিন্ন প্রতিষ্ঠানে আরও পরীক্ষার জন্য পরিবহনের জন্য ব্যবস্থা করবে। এই তথাকথিত "অ্যান্টিম্যাটার-ধারক" ভবিষ্যতে শিল্পখাতের উদ্দেশ্যেও ব্যবহার করা যেতে পারে।
মহাকাশ ভ্রমণের প্রভাব
পৃথিবীর নিম্ন কক্ষপথের ওপারে ভ্রমণকারী মহাকাশযান ভ্যান অ্যালেন বেল্টের বিকিরণ অঞ্চলে প্রবেশ করে। বেল্টের বাইরে, এরা মহাজাগতিক রশ্মি এবং সৌর কণার ঘটনার বাড়তি বিপদের মুখোমুখি হয়। অভ্যন্তরীণ এবং বাইরের ভ্যান অ্যালেন বেল্টগুলির মধ্যে থাকা একটি অঞ্চল পৃথিবীর দুই থেকে চার গুণ ব্যাসার্ধের মধ্যে অবস্থিত এবং কখনও কখনও "নিরাপদ অঞ্চল" হিসাবে পরিচিত।
সৌর কোষ, সমন্বিত বর্তনী এবং সেন্সরসমূহ বিকিরণের ফলে ক্ষতিগ্রস্ত হতে পারে। ভূ-চৌম্বকীয় ঝড় মাঝে মাঝে মহাকাশযানের ইলেকট্রনিক উপাদানসমূহের ক্ষতি করে। ইলেক্ট্রনিক্স এবং লজিক সার্কিটগুলির ক্ষুদ্রাকরণ ও ডিজিটাইজেশন স্যাটেলাইটগুলোকে বিকিরণের প্রতি আরও ঝুঁকিপূর্ণ করেছে, কারণ এই সার্কিটগুলিতে মোট বৈদ্যুতিক চার্জ এখন যথেষ্ট ক্ষুদ্র যা আগত আয়নগুলির চার্জের সাথে তুলনীয় হতে পারে। উপগ্রহের ইলেকট্রনিক্সকে নির্ভরযোগ্যভাবে পরিচালনার জন্য বিকিরণের বিরুদ্ধে শক্ত করতে হবে। অন্যান্য উপগ্রহের মধ্যে, হাবল স্পেস টেলিস্কোপ তীব্র বিকিরণের অঞ্চলগুলির মধ্য দিয়ে যাওয়ার সময় প্রায়শই সেন্সরগুলিকে বন্ধ করে দেয়। একটি স্যাটেলাইটকে ৩ মিলিমিটার পুরু অ্যালুমিনিয়াম দিয়ে একটি উপবৃত্তাকার পথে সুরক্ষিত থাকলে এটি অতিক্রম করার সময় প্রতি বছর ২৫০০ রঞ্জন সমতুল্য মানুষের  (২৫ এসভি ) আয়োনাইজেশন বিকিরণের ক্ষতি হবে। (তুলনার জন্য, ৫ এসভি এর একটি পূর্ণ দেহের ডোজ মারণাত্মক)। প্রায় সম্পূর্ণ বিকিরণই অভ্যন্তরীণ বেল্টটি অতিক্রম করার সময় পাওয়া যাবে।
অ্যাপোলো মিশন এর প্রথম ইভেন্টটিকে চিহ্নিত করেছিল এমন স্থানে যেখানে মানুষ ভ্যান অ্যালেন বেল্টগুলির মধ্য দিয়ে ভ্রমণ করেছিল, যা মিশন পরিকল্পনাকারী কর্তৃক বেশ কয়েকটি বিকিরণের ঝুঁকির মধ্যে একটি হিসেবে পরিচিত ছিল। নভোচারীরা ভ্যান অ্যালেন বেল্টগুলির মধ্য দিয়ে অল্প সময়ে অতিক্রম করে ফেলায় তাদের উপর ঝুঁকি প্রকট ছিল না। অ্যাপোলো ফ্লাইটের গতিপথগুলিতে বাইরের বেল্টগুলির পাতলা অঞ্চলগুলির মধ্য দিয়ে অতিক্রম করানো হয়েছে। সম্পূর্ণভাবে এড়িয়ে যাওয়া হয়েছে অভ্যন্তরীণ বেল্টকে।
সামগ্রিকভাবে নভোচারীরা প্রকৃতপক্ষে একবার পৃথিবীর চৌম্বকীয় ক্ষেত্রের বাইরে সৌর কণায় উন্মুক্ত ছিল। বিভিন্ন মিশনে মহাকাশচারীদের বিকিরণের কবলে পড়ার পরিমাণ বিভিন্ন। তবে এ মানের পরিসর 0.16 থেকে 1.14 রেডের (1.6 থেকে 11.4 মাইক্রোগ্রে ) যা 5 টি রেম এর মানের তুলনায় অনেক কম বিকিরণ ঝুঁকির যারা তেজস্ক্রিয়তার সাথে কাজ করে এমন লোকদের জন্য।
কারণসমূহ
এটি সাধারণত বোঝা যায় যে, অভ্যন্তরীণ এবং বহিরাগত ভ্যান অ্যালেন বেল্টগুলোর প্রভাব বিভিন্ন প্রক্রিয়া থেকে আসে। অভ্যন্তরীণ বেল্ট, প্রধানত শক্তিশালী প্রোটন সমন্বিত, তথাকথিত "আলবেডো" নিউট্রনগুলির ক্ষয়ের উৎপাদ যা পৃথিবীর উপরস্তরের বায়ুমণ্ডলে মহাজাগতিক রশ্মির সংঘর্ষের ফলে ঘটে। বাইরের বেল্টটি মূলত ইলেক্ট্রন নিয়ে গঠিত। এগুলি উৎসারিত হয় ভূ-চৌম্বকীয় ঝড় এবং ভূ-চৌম্বকীয় লেজ থেকে। পরবর্তীতে তরঙ্গ-কণা মিথস্ক্রিয়ার দ্বারা প্রবলভাবে সক্রিয় হয়।